BASES DE PARTICIPACIÓN NOS OBRADOIROS DE VERÁN PARA NENOS E NENAS DE 5 A 14 ANOS NO MUSEO DE PONTEVEDRA, DURANTE OS MESES DE XULLO E AGOSTO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/06/2019)

O Museo de Pontevedra organiza durante os meses de xullo e agosto de 2019 os “ obradoiros de verán,“ nos que poden participar as nenas e nenos entre 5 a 14 anos. A cobertura das prazas dispoñibles establecerase segundo as seguintes bases reguladoras: O Museo de Pontevedra co obxecto de divulgar e dinamizar o patrimonio material e inmaterial, así como estimular a comunicación, creatividade, sensibilidade e a expresión dos e das cativas, oferta para os meses de xullo e agosto de 2019 unha serie de obradoiros adaptados aos diferentes rangos de idade. Este programa oferta 120 prazas, distribuídas en 8 quendas semanais de duración e materias diversas en horario matinal. Nesta convocatoria poderán participar nenas e nenos que cumpran os seguintes requisitos: No caso de menores que precisen un apoio específico derivado dalgún tipo de diversidade funcional ou doutra patoloxía, deberá facerse constar na solicitude de participación. Os obradoiros realizaranse en oitos quendas semanais que terán lugar nas seguintes datas: Nas instalacións do Museo, sitas no Sexto Edificio, na Rúa Padre Amoedo Carballo nº 1 de Pontevedra. Estes obradoiros ofrecen un total de 120 prazas distribuídas en quendas semanais. As solicitudes deberán realizarse por un dos proxenitores ou pola persoa titora que declarará responsablemente que conta co consentimento para a participación na actividade da nai ou pai non solicitante, de conformidade co establecido nos artigos 153 e 162 do Código Civil. As solicitudes realizaranse a través do formulario online, dispoñible no portal web corporativo da Deputación de Pontevedra ( https://depo.gal ) e accesible ademais desde a web do Museo. Ademais, deberá achegarse xunto coa solicitude fotocopia do DNI/NIE dos nenos ou nenas solicitantes ou do libro de familia que xustifique a súa idade. Os participantes dos obradoiros terán a idade requirida para cada obradoiro no intre de facer a inscrición. Finalizado o prazo de presentación de solicitudes publicarase na paxina web do Museo a relación de persoas admitidas e a lista de agarda. O prazo de presentación das solicitudes será de 10 días naturais contados a partir do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO). Se o último día do prazo coincidise en festivo, este prorrogaríase ata o seguinte día hábil. Adxudicarase un obradoiro por nena ou neno, salvo que queden prazas vacantes nalgún deles en cuxo caso poderán optar a elas. A adxudicación das prazas realizarase por sorteo, a través de medios informáticos, por un algoritmo. Realizarase por sorteo, a través de medios informáticos do seguinte xeito: Na páxina web do Museo publicarase o seguinte: O anuncio do lugar, día e hora de realización do sorteo público. O resultado do sorteo coa lista de menores con praza adxudicada para cada quenda e a lista das persoas de agarda poderá consultarse na páxina web do Museo e no Punto de Información do Sexto Edificio. Non se permite a cesión da praza adxudicada a terceiras persoas. Os datos persoais obtidos nestes procedementos serán obxecto de tratamento por parte da Deputación de Pontevedra, en calidade de órgano responsable, coa finalidade de xestionar este procedemento. A lexitimación para o tratamento baséase no consentimento explícito das persoas interesadas. Os datos persoais obtidos neste procedemento non serán obxecto de comunicación a terceiros. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en: https://depo.gal/proteccion-de-datos/exercicio-de-dereitosSegundo o previsto na Lei orgánica 3/2018, de 5 de decembro, de protección de datos persoais e garantía dos dereitos dixitais, a identificación das persoas admitidas e excluídas realizarase exclusivamente mediante os seus nomes e apelidos. De acordo coas garantías e límites da Lei orgánica de protección de datos de carácter persoal, as persoas interesadas no procedemento poderán consultar as listas provisionais e definitivas desagregadas de todo tipo de circunstancia persoal. Co fin de lograr a efectiva difusión deste programa para as vindeiras convocatorias e co obxectivo de garantir os principios de transparencia, accesibilidade da información e veracidade (artigo 2.1 a da Lei 9/2013 de 9 de decembro de transparencia, acceso á información e bo goberno que é de aplicación as entidades locais), poderán recollerse experiencias e fotografías das instalacións e das persoas participantes, que poderán empregarse en noticias contidas en xornais ou publicacións e divulgadas tanto nos portais web da Deputación de Pontevedra como nas súas redes sociais. No formulario de solicitude, as ou os representantes legais (nais, pais, titoras ou titores) dos e das solicitantes poderán autorizar ou denegar, expresamente, a toma de imaxes das actividades que se realicen nos obradoiros (que se incorporarán ao ficheiro da Deputación), a publicar estas imaxes para a promoción e difusión do propio programa de obradoiros de verán e a utilizar o teléfono móbil e o correo electrónico como forma de contacto, aviso e comunicación por parte do Museo. No caso de que as ou os representantes legais das persoas participantes marquen expresamente a opción de que non autorizan a captación, reprodución ou publicación de fotografías, o Museo de Pontevedra, tomará as medidas pertinentes para velar pola protección da imaxe destas nenas e nenos. O orzamento consignado para gastos directos dos Obradoiros de Verán 2019 ascende á cantidade de catro mil cincocentos euros (4.500,00 €), con cargo á aplicación 19/333.3340.227.06. O Deputado de Cultura e Lingua Andres Alejandro Elvira Dolores Bosoka Fernandez Puebl